༄༅། །འཇིགས་བརྒྱད་སྐྱོབ་པའི་གསོལ་འདེབས་སྨོན་ལམ་
ཚིག་ཉུང་དོན་འདུས་ཕུལ་བ་མངྒ་ལཾ། ཛ་ཡནྟཱ།
ན་མ་ཨཱནྟྲ་ཏྭ་རཱ་ཡཻ། ཐུགས་རྗེའི་གྲུ་བོས་འགྲོ་རྣམས་འཁོར་མཚོ་ལས། །བསྒྲལ་
བར་དམ་བཅའི་བ་དན་གཡོ་བ་གང༌། །བརྩེ་ལྡན་ཁྱོད་ནི་དེ་ཕྱིར་སྒྲོལ་མར་གྲགས།།
རྒྱལ་བ་ཀུན་གྱི་ཡུམ་གཅིག་བདག་ལ་དགོངས། །ཐོག་མེད་དུས་ནས་ཡུལ་གྱི་ལྕགས་
ཀྱུ་ཡིས། །བཟུང་བའི་རྣམ་རིག་སྔོན་དང་ཕྱི་མའི་མཐའ། །མི་ཤེས་འཇིགས་ཚོགས་
ལྟ་བའི་སྣ་ཞགས་ཅན། །གཏི་མུག་གླང་པོའི་འཇིགས་པ་བསྐྱབ་ཏུ་གསོལ། །སྦྱིན་
125

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པའི་ཕ་རོལ་ཕྱིན་དང་མི་མཐུན་ཕྱོགས། །གཏོང་ལ་སྤྲོ་བའི་གོ་སྐབས་མ་ཕྱེ་བས། །
དབུལ་ཕོངས་གདུང་བའི་འཆིང་བ་ཐོབ་བྱེད་པའི། །སེར་སྣ་ལྕགས་སྒྲོག་འཇིགས་
པ་བསྐྱབ་ཏུ་གསོལ། །ཀུན་རྨོངས་མ་རིག་མུན་པ་སྟུག་པོ་དང༌། །མཚུངས་ལྡན་རྟོག་
དཔྱོད་སྒྲ་གཅན་གདོང་པ་ཡིས། །མྱང་འདས་ཆོས་ཁམས་ཉི་མར་སྐབས་བཙལ་
བའི། །ཐེ་ཚོམ་ཤ་ཟའི་འཇིགས་ལས་སྐྱོབས་ཤིག་མ། །ཐོག་མ་མེད་ནས་སྐྱེ་བའི་
དབའ་རླབས་ཀྱིས། །ཁམས་གསུམ་རྒྱ་མཚོར་འཁོར་ཞིང་མ་རུངས་བྱེད། །རྒ་ན་འཆི་
བའི་སྲོག་ཆགས་བྱེ་བས་བཟུང༌། །འདོད་པ་ཆུ་བོའི་འཇིགས་ལས་སྐྱོབས་ཤིག་མ།།
བྱང་ཆུབ་སེམས་མཆོག་འདི་དང་འཁོན་གྱུར་ལས། །ཐོག་མ་མེད་ནས་བདག་གི་
དགྲ་ལྷགས་པས། །དཀར་པོའི་ཆོས་རབ་ཕུང་པོ་ཟ་བྱེད་པ། །ཞེ་སྡང་མེ་ཡི་འཇིགས་
པ་སྐྱོབས་ཤིག་མ། །ལས་དང་འབྲས་བུ་རྨོངས་པའི་ནགས་སུལ་དུ། །རྟག་ཆད་རུ་
མཚོན་བདར་བའི་ཕུང་པོ་ལྔ། །འཇིག་ཚོགས་ལྟ་བ་ཉི་ཤུའི་དགྲ་སྡེ་གཡོ། །ལྟ་
ངན་ཆོམ་རྐུན་འཇིགས་ལས་སྐྱོབས་ཤིག་མ། །ཆགས་སྡང་ཀུན་དཀྲིས་དྲག་པོས་
གཞན་གྱི་དཔལ། །མཐོང་ཚེ་བཟོད་པ་མིན་པའི་གདུང་བ་འདིས། །རང་གི་བྱང་
ཆུབ་མྱུ་གུ་སྨ་དབབ་པའི། །ཕྲག་དོག་སྦྲུལ་གྱི་འཇིགས་ལས་སྐྱོབས་ཤིག་མ། །རྣམ་
རིག་མཆོག་འཛིན་གདོན་གྱི་དབང་གྱུར་པས། །ཆོས་བརྒྱད་གཡུ་རལ་བསྒྱིངས་བས་
བསླུས་པ་ལས། །ངན་འགྲོའི་གཡང་སར་ཐར་པའི་སྲོག་འདོར་བ། །ང་རྒྱལ་སེང་
གེའི་འཇིགས་ལས་སྐྱོབས་ཤིག་མ། །དེང་ནས་བཟུང་སྟེ་བྱང་ཆུབ་སྙིང་པོའི་བར། །
རྨི་ལམ་ཙམ་དུའང་ཁྱེད་ཞབས་མི་སྤང་ན། །འབྲལ་བ་མེད་པར་ཐུགས་རྗེས་རྗེས་
བཟུང་ནས། །སྐུ་གསུང་ཐུགས་ཀྱི་སྣང་བ་བསྟན་དུ་གསོལ། །བདག་ལ་ཉེ་བར་
འཚེ་བའི་བདུད་བགེགས་དང༌། །སྡིག་ལྟུང་སྒྲིབ་པའི་ཚོགས་ཀུན་ལན་ཅིག་ཙམ། །
ཁྱོད་ཞལ་དྲན་པའི་མོད་ལ་ཟད་བྱེད་ན། །བྱིན་རླབས་མཐུ་ཡིས་རྨེག་མེད་མཛད་དུ་
126

དགེ་པཎ་ཚེ་དབང་མཆོག་གྲུབ་བཀའ་འབུམ།
།ཕན་
གསོལ། །ཚེ་དང་དཔལ་དང་འབྱོར་པ་ཕུན་ཚོགས་ཤིང༌། །རབ་འབྱམས་ལས་དང་
གྲུབ་ཆེན་བརྒྱད་འགྲུབ་ནས། །གང་ལ་འཚམས་པ་བཞིན་དུ་འགྲོ་ཀུན་ལ།
པར་བྱེད་པས་སྒྲོལ་མ་དགྱེས་གྱུར་ཅིག །གལ་ཏེ་རྣམ་སྨིན་རྟེན་ནམ་འོད་ལུས་ལ། །
བརྟེན་ནས་ས་བཅུའི་སྤངས་རྟོགས་མཐར་ཕྱིན་ཅིང༌། །ཟུང་འཇུག་སྐུ་ཡིས་དག་དང་
མ་དག་པའི། །ཞིང་ཁམས་ཀུན་ཏུ་སེམས་ཅན་དོན་བྱེད་ཤོག །མདོར་ན་མངོན་སུམ་
བྱིན་རླབས་ཐུགས་རྗེ་ཡིས། །འགྲོ་ཁམས་རྒྱ་མཚོར་གང་ལ་གང་འཚམས་ཀྱིས། །
འཇུག་ཅིང་མཐའ་ཡས་མ་རྣམས་སྲིད་མཚོ་ལས། །སྒྲོལ་བའི་འཕགས་མ་ཁྱེད་དང་
མཚུངས་གྱུར་ཅིག །སརྦ་སིདྡྷི་མེ་པྲ་ཡཙྪ་ཏུ། །ཞེས་པ་འདི་༧རྗེ་བཙུན་མཆོག་གི་སྤྲུལ་སྐུ་རིན་པོ་ཆེའི་
བཀའ་སྩལ་ནན་ཏུར་ཕེབས་པ་གཅོག་པར་མ་ནུས་ནས་༧འགྱུར་མེད་ཚེ་དབང་མཆོག་གྲུབ་ཀྱིས་སྦྱར་བ་དེ་ཁོ་ན་བཞིན་དུ་
འགྲུབ་པར་བྱིན་གྱིས་བརླབ་ཏུ་གསོལ་སརྦ་མངྒ་ལཾ། བྷ་ཝནྟུ།། །།
ཨོཾ་བཛྲ་གུ་རུ་པདྨ་སིདྡྷི་ཧཱུཾ། མཁའ་ཁྱབ་བདེ་གཤེགས་སྲས་བཅས་མགྲིན་གཅིག་
གིས། །བསྔགས་པའི་ཡོན་ཏན་རྒྱ་མཚོའི་ཕ་རོལ་མཐའ། །རྫོགས་པར་ནུས་མིན་
ལྔ་བརྒྱའི་མགོན་གཅིག་པུ། །པདྨ་འབྱུང་གནས་སངས་རྒྱས་ཀུན་གྱི་གཙོ། ༡
འཕྲུལ་རོལ་མོ་ཉི་མ་བྱེ་བའི་གཟིས། །ལུས་མེད་མུན་པ་མ་ལུས་ཟོས་པའི་སྟོབས། །
རབ་རྫོགས་སྲིད་ན་སོན་མེད་གར་མཛད་པ། །ཆེ་མཆོག་རྡོ་རྗེ་གྲོ་ལོད་བདག་སྐྱོངས་
ཤིག ༢ །གང་གི་གསང་གསུམ་ངོ་མཚར་རྡུལ་ཕྲན་རེར། །རྒྱལ་ཀུན་ཡོན་ཏན་རྡུལ་
སྙེད་ཡོངས་རྫོགས་པ། །རྡུལ་དང་ཤེས་པའི་རྣམ་པ་ཀུན་འདས་ཀྱང་། །སྒྱུ་འཕྲུལ་
གདུལ་བྱའི་མིག་ལ་ཅིར་ཡང་སྟོན། ༣ །སྙིང་རྗེའི་རོ་ལ་ཆགས་པའི་ཞེ་སྡང་གིས། །
ལུས་མེད་སྡེར་བཅས་བསད་པའི་མཚོན་ཕྱར་ཞིང༌། །ཆགས་བྲལ་བདེ་ཆེན་ཁྲག་
127

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
གིས་རབ་མྱོས་པ། །ཧེ་རུ་ཀ་དཔལ་བདག་དང་གཉིས་མེད་མཛོད། ༤ །གདན་
གསུམ་སྒྱུ་འཕྲུལ་དྲྭ་བའི་འཁོར་ལོ་ཀུན། །སྤྲོ་བསྡུའི་བདག་ཉིད་ཨེ་ཝཾ་མཉམ་སྦྱོར་
གྱི༑ ༑རང་རིག་བླ་མའི་ངོ་བོར་མི་ཕྱེད་པའི། །དང་པོའི་མགོན་པོ་བདག་གིས་མཇལ་
གྱུར་ཅིག ༥ །འཁོར་ལོ་ལྔ་ཡི་རྩ་གནས་ཉེར་བཞིའི་གྲོང་། །དཀར་དམར་དཔའ་བོ་
དཔའ་མོ་སྙོམས་འཇུག་ལས། །ལྷན་སྐྱེས་སྲེག་བླུག་དགའ་བཞིའི་ཚོགས་འཁོར་
གྱིས། །སྐུ་བཞིའི་ཧེ་རུ་ཀ་དཔལ་དགྱེས་གྱུར་ཅིག ༦ །ཞི་གནས་ཚོགས་བརྒྱད་དག་
པའི་དུར་ཁྲོད་དུ། །རང་རིག་མ་བཅོས་རྡོ་རྗེ་གྲོ་ལོད་རྩལ། །ལྷག་མཐོང་རྡོ་རྗེ་ཕུར་
བུའི་མཚོན་བསྣམས་པས། །ཉོན་མོངས་བདུད་སྲིན་དབྱིངས་སུ་གསོད་གྱུར་ཅིག། ༧
སྣང་གསལ་བདེ་དང་སྟོང་པའི་ཆོས་རྣམས་ཀུན། །གཉུག་མའི་ཏི་ལ་ཀ་རུ་གཅིག་
བསྡོམས་པས། །ཤེས་དང་ཤེས་བྱ་རོ་གཅིག་ཉིད་གྱུར་བས། །གཉིས་སྣང་ཆོས་སུ་
ཀུན་བརྟགས་ཟད་གྱུར་ཅིག ༨ །ངེས་པའི་དོན་ལ་ཐབས་ཀྱིས་ཡོངས་བཀྲི་བའི།
སྒྱུ་འཕྲུལ་རྡོ་རྗེའི་གར་མཁན་བཤེས་གཉེན་ཚུལ། །བརྗོད་མེད་ཆོས་འཁོར་རྒྱུན་
ཆད་མེད་བསྐོར་བའི། །འཆི་མེད་གྲུབ་པའི་བཅུད་ལེན་འཕེལ་གྱུར་ཅིག ༩ །ཚུ་
རོལ་མཐོང་བའི་རྣམ་ཤེས་མ་ཟད་པར། །དལ་འབྱོར་གནས་ལ་བདུད་ཀྱིས་མི་བརྫི་
ཞིང༌། །འཕགས་ལམ་གསང་མཐའི་བདུད་རྩི་བཏུང་བ་ཡིས། །བྱང་ཆུབ་མཆོག་གི་
ལང་ཚོ་རྒྱས་གྱུར་ཅིག ༡༠ །སིདྷནྟུ། ཞེས་ཁམས་ཀྱི་སྟག་ཚང་སེང་གེ་བསམ་འགྲུབ་རྡོ་རྗེ་གྲོ་ལོད་རང་
བྱོན་གྱི་སྐུ་མདུན་དུ་ཚོགས་ཀྱི་འཁོར་ལོ་སྟོང་རྩས་དགྱེས་པ་བསྐྱེད་པའི་མཇུག་ཏུ་ཡར་ངོ་ཚེས་བཅུའི་དུས་སྟོན་གྱི་ཉིན་རྨི་
ལམ་གྱི་མཚན་མ་ཞིག་ལ་བརྟེན་ནས་ཆོས་ཀྱི་རྗེ་ཀཿཐོག་པའི་གདུལ་བྱར་གཏོགས་པའི་དགེ་སྦྱོང་ཚེ་དབང་མཆོག་གྲུབ་ཀྱིས་
སྨོན་ལམ་དུ་བརྗོད་པ་དེ་དེ་བཞིན་དུ་འགྲུབ་པར་གྱུར་ཅིག སུ་པྲ་སིཊྛཾ་ཀུནྠ་ཏཱཾ༎ ༎
།
128

དགེ་པཎ་ཚེ་དབང་མཆོག་གྲུབ་བཀའ་འབུམ།
བརྩེ་བས་དགོངས།
ན་མོ་གུ་རུ་སིདྡྷ། ཀུན་བཟང་རྡོར་འཆང་རྡོ་རྗེ་སེམས། །དགའ་རབ་འཇམ་
དཔལ་ཤྲཱི་སེང་། །པད་འབྱུང་བི་མ་རྗེ་འབངས་ཚོགས། །གསོལ་བ་འདེབས་སོ་
།ཐུགས་རྗེའི་རྩལ་ཤུགས་སྤྲུག་ཏུ་གསོལ། །ཐུབ་བསྟན་སྙིང་པོ་
སྔ་འགྱུར་པའི། །བསྟན་པ་དར་བར་བྱིན་གྱིས་རློབས། །བསྐྱེད་རྫོགས་གསུམ་གྱི་
ཤིང་རྟ་མཆོག །གཉགས་གནུབས་ཟུར་པ་མེས་དབོན་གསུམ། །གདུགས་ཐོགས་
སྟོང་དང་རྗེས་འབྲངས་བཅས། །གསོལ་བ་འདེབས་སོ་བརྩེ་བས་དགོངས། །ཐུགས་
རྗེའི་རྩལ་ཤུགས་སྤྲུག་ཏུ་གསོལ། །ཐུབ་བསྟན་སྙིང་པོ་སྔ་འགྱུར་པའི། །བསྟན་པ་
དར་བར་བྱིན་གྱིས་རློབས། །འཇའ་ལུས་གྲུབ་མཐའི་ལམ་གསལ་མཛད། །ཉང་
དང་ལྕེ་བཙུན་འཁྲུལ་པ་ཞིག །ཞང་སྟོན་ཆེན་པོ་ཀུ་མཱ་ར། །གསོལ་བ་འདེབས་སོ་
བརྩེ་བས་དགོངས། །ཐུགས་རྗེའི་རྩལ་ཤུགས་སྤྲུག་ཏུ་གསོལ། །ཐུབ་བསྟན་སྙིང་པོ་
སྔ་འགྱུར་པའི། །བསྟན་པ་དར་བར་བྱིན་གྱིས་རློབས། །གདོད་མའི་མགོན་པོ་ཀློང་
ཆེན་པ། །ཆོས་ཀྱི་བཟང་པོ་པདྨ་དབང་། །མཁས་ཤིང་གྲུབ་པ་བརྙེས་པ་རྣམས། །
གསོལ་བ་འདེབས་སོ་བརྩེ་བས་དགོངས། །ཐུགས་རྗེའི་རྩལ་ཤུགས་སྤྲུག་ཏུ་གསོལ།།
ཐུབ་བསྟན་སྙིང་པོ་སྔ་འགྱུར་པའི། །བསྟན་པ་དར་བར་བྱིན་གྱིས་རློབས། །པདྨའི་
གདུང་འཚོབ་ཟབ་གཏེར་སྟོན། །སྟོང་དང་རྩ་བརྒྱད་བཀའ་གཏེར་གྱི། །བསྟན་
འཛིན་སྐྱེས་མཆོག་ཐམས་ཅད་ལ། །གསོལ་བ་འདེབས་སོ་བརྩེ་བས་དགོངས། །
ཐུགས་རྗེའི་རྩལ་ཤུགས་སྤྲུག་ཏུ་གསོལ། །ཐུབ་བསྟན་སྙིང་པོ་སྔ་འགྱུར་པའི། །
བསྟན་པ་དར་བར་བྱིན་གྱིས་རློབས། །ཡེ་ཤེས་སྤྱན་མངའ་ཆོས་བསྟན་སྐྱོང༌། །ཕོ་
རྒྱུད་མོ་རྒྱུད་བཀའ་འཁོར་བཅས། །སྤྲུལ་དང་ཡང་སྤྲུལ་བཅས་པ་ལ། །གསོལ་བ་
འདེབས་སོ་བརྩེ་བས་དགོངས། །ཐུགས་རྗེའི་རྩལ་ཤུགས་སྤྲུག་ཏུ་གསོལ། །ཐུབ་
བསྟན་སྙིང་པོ་སྔ་འགྱུར་པའི། །བསྟན་པ་དར་བར་བྱིན་གྱིས་རློབས། །གང་ཞིག་
129

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
།རིམ་
གང་ལ་ཆགས་བྲལ་གྱི། །ལམ་དང་དེ་སྟོན་རྐང་གཉིས་གཙོ། །ཉན་རང་བྱང་སེམས་
དགེ་འདུན་ལ། །གསོལ་བ་འདེབས་སོ་བརྩེ་བས་དགོངས། །ཐུགས་རྗེའི་རྩལ་
ཤུགས་སྤྲུག་ཏུ་གསོལ། །ཐུབ་བསྟན་སྙིང་པོ་སྔ་འགྱུར་པའི། །བསྟན་པ་དར་བར་
བྱིན་གྱིས་རློབས། །མང་དུ་ཐོས་པའི་ལུང་གིས་ཕྱུག །རྟོགས་པས་བདག་རྒྱུད་རྣམ་
གྲོལ་པའི། །རྒྱལ་བའི་མྱུ་གུ་གཞོན་ནུ་ཡིས། །ཚོགས་ཀྱི་ཞིང་ས་གང་བར་མཛོད། །
བསླབ་གསུམ་ཁྲིམས་ཀྱི་རྩ་བ་བརྟན། །ཕར་ཕྱིན་དྲུག་གི་ཡལ་ག་རྒྱས།
གཉིས་འབྲས་བུ་སྨིན་གྱུར་པའི། །རིག་འཛིན་འདུ་བ་རྒྱས་པར་མཛོད། །གདུལ་
བྱའི་ཁམས་དབང་དང་འཚམ་པར། །རྒྱལ་བའི་ཆོས་སྒོ་མཐའ་ཡས་ལ། །ཕྱོགས་
རིས་ཟུག་རྔུས་གདུངས་རྣམས་ཀྱི། །སེམས་རྒྱུད་ལས་སུ་རུང་བར་མཛོད། །དྲང་
དོན་ཕྱོགས་གཅིག་ལ་ཞེན་པས། །ཟབ་མོའི་དོན་ལ་སྡང་སེམས་ཀྱིས། །ཆོས་སྤང་
་ལ་ཞུགས་པ་རྣམས། །ཁྱོད་ཀྱི་ཐུགས་རྗེས་གདུལ་དུ་གསོལ། །སྙིགས་མའི་
རྣམ་འགྱུར་བདུད་ཀྱི་སྦྱོར་བ་ཡིས། །མི་འཁྲུགས་ཆོས་ཀྱི་གོ་ཆ་བརྟན་གྱུར་པའི། །
རིག་གྲོལ་ལུང་རྟོགས་འཆར་ཀའི་བླ་གོས་ཀྱི། །ས་གསུམ་བཀྲ་ཤིས་སྣང་བས་ཁྱབ་
གྱུར་ཅིག །ཅེས་དྲེལ་དཀར་གསང་སྔགས་བསྐྱེད་རྫོགས་གླིང་གི་དགེ་སྐོས་པདྨ་དཔལ་ལྡན་གྱིས་བསྐུལ་ངོར་རིག་
ལས་ལ་
འཛིན་མིང་འཆང་བས་བརྗོད་པ་བཞིན་འགྲུབ་པའི་དགེ་ལེགས་འབྱུང་བར་གྱུར་ཅིག།
སྐུ་དང་ཡེ་ཤེས་ཐིག་ལེའི་ཕོ་བྲང་ནས། །གྲུབ་ཐོབ་པདྨ་རིག་འཛིན་ལ་གསོལ་
བ་འདེབས། །ཆོས་ཀུན་ཟད་སར་འཁྱོལ་བར་བྱིན་གྱིས་རློབས། །གཉུག་མ་འགྲོ་
འོང་མེད་པའི་ཕོ་བྲང་ནས། །འདྲེན་མཆོག་ནམ་མཁའ་འོད་གསལ་ལ་གསོལ་བ་
འདེབས། །རིག་པ་སྐུ་རུ་སྨིན་པར་བྱིན་གྱིས་རློབས། །བཀའ་གཏེར་སྨིན་གྲོལ་ཆོས་
ཀྱི་རྒྱལ་ཁབ་ནས། །འགྱུར་མེད་ཐེག་མཆོག་བསྟན་འཛིན་ལ་གསོལ་བ་འདེབས། །
130

དགེ་པཎ་ཚེ་དབང་མཆོག་གྲུབ་བཀའ་འབུམ།
|- F::L;:;: in;
འབྲེལ་ཚད་དོན་དང་ལྡན་པར་བྱིན་གྱིས་རློབས། །བདེ་ཆེན་སྐུ་བཞིའི་ཕོ་བྲང་དམ་
པ་ནས། །འདྲེན་མཆོག་ཀུན་བཟང་རྣམ་རྒྱལ་ལ་གསོལ་བ་འདེབས། །འགྲོ་དོན་
འཁོར་བ་དོང་སྤྲུག་བྱིན་གྱིས་རློབས། །རིམ་གཉིས་གྲུབ་པ་མཆོག་གི་ཕོ་བྲང་ནས།།
རྒྱལ་ཚབ་བསྟན་འཛིན་ཆོས་རྒྱལ་ལ་གསོལ་བ་འདེབས། །གཞན་དོན་ལྷུན་གྱིས་
གྲུབ་པར་བྱིན་གྱིས་རློབས། །རྫོགས་ཆེན་པདྨ་རིག་འཛིན་ནས་བརྒྱུད་པ་ལྟར་རོ། །ཡང་། སྨིན་གླིང་ནས་
བརྒྱུད་པ་ནི། ཟབ་གཏེར་མངའ་བདག་འགྱུར་མེད་རྡོ་རྗེ་ལ། །གསོལ་བ་འདེབས་སོ་
བདག་རྒྱུད་བྱིན་གྱིས་རློབས། །རིན་ཆེན་རྣམ་རྒྱལ་མི་འགྱུར་དཔལ་གྱི་སྒྲོན། །
འགྱུར་མེད་བསྟན་འཕེལ་ཀུན་བཟང་རྣམ་པར་རྒྱལ། །ཆོས་རྒྱལ་བསྟན་འཛིན་རྩ་
བརྒྱུད་བླ་མ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ཡང་། ཉེ་
བརྒྱུད་ནི། ལས་འབྲེལ་གྱི་རྗེས་སུ། ངེས་དོན་བསྟན་པའི་བདག་པོ་ཀློང་ཆེན་པ། །རང་བྱུང་
ཆོས་ཀུན་མཁྱེན་པ་འཇིགས་མེད་གླིང༌། །བརྒྱུད་སྲོལ་ཀུན་འདུས་དྲི་མེད་ཞིང་སྐྱོང་
ལ༑ ༑གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ཡང་ན། ཆོས་ཀྱི་རྒྱལ་པོ་
གཏེར་བདག་གླིང་པ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །
ཀ་དག་ལྷུན་གྲུབ་ཟབ་མོའི་གནས་ལུགས་མཆོག །ད་ལྟ་ཉིད་དུ་རྟོགས་པར་བྱིན་
གྱིས་རློབས། །རྒྱལ་བའི་སྲས་མཆོག་རིན་ཆེན་རྣམ་པར་རྒྱལ། །མཁའ་སྤྱོད་དབང་
མོ་མི་འགྱ